**خزمەتگوزاری چارەسەرکردنی گرفتی منداڵان لە بواری زمان و قسەکردن دا**

ئامۆژگاری بۆ دایک‎​وباوکان و چاودێران‎.

**یارمەتیدانی منداڵانێک کە بە باشی ناتوانن قسە بکەن.**

1. ئەو شتەی منداڵەکە دەیڵێت دووبارەی بکەنەوە، بەڵام بە دروستی بیڵێن.
ئەگەر منداڵەکە وشەیەکی بە هەڵە کوت، پێی بڵێنەوە بەڵام دەنگە ڕاستەکانی قسەکردن بەکاربهێنن.

ئەمەش نیشان دەدات کە تێدەگەن و فێری شێوازی دروستی وتنی دەکات.

1. وا مەکەن منداڵەکە وشەکان دووبارە بکاتەوە.
منداڵان پێویستە هەست بە ئارامی و متمانە بەخۆبوون بکەن بۆ ئەوەی دەنگە نوێیەکان تاقیبکەنەوە و قسەکردنیان باشتر بکەن‎. چڕبوونەوە لەسەر هەڵەکان و وادار کردنی منداڵەکە بۆ دووبارە کردنەووەی وشەکان، سوودی نییە‎.
2. **بۆ پەیوەندیکردن متمانە بۆ منداڵەکە دروست بکەن**
ئەگەر بەشێک لە قسەکانی منداڵەکە تێگەیشتن، دووبارەی بکەنەوە تا نیشانی بدەن کە کارەکەی باش بووە و هانی بدەن لە قسەکردنی بەردەوام بێ.
ئامرازەکانی وەک پەڕتووکی قوتابخانەی ماڵەوە و وێنەکان بەکاربهێنن تا یارمەتی بدات کە پێشبینی بکەن منداڵەکە لەوانەیە چی بڵێت‎. ئەمانە دەتوانن یارمەتیدەر بن ئەگەر منداڵەکە ناتوانێت بە باشی قسە بکات‎.
3. **وا خۆتان نیشان مەدەن کە تێدەگەن**
هەوڵ بدەن:
* بە پرسینی چەندین پرسیار.
* بڵێن "نیشانم بدە..." و منداڵەکە هان بدەن تا ئاماژە بە شتەکان بکات.
ئەگەر تێنەگەیشتن بە منداڵەکە بڵێن‎.

دڵنەوایی بدەنێ و دواتر باسی شتێکی ئەرێنی بکەن‎.

1. منداڵان لەوانەیە بتوانن دەنگێک بڵێن بەڵام لە وشەکاندا بەکاری نەهێنن.
ئەمە شتێکی ئاساییە‎. بۆ نموونە منداڵێک لەوانەیە بڵێت 'س‎...‎'‎ ‎بەڵام بۆنموونە ووشەی sock بە tock بڵێت.

منداڵ پێویستە فێر بێت دەنگەکە لە وشەکاندا بەکار بێنێت، دەتوانێت کاتێکی زۆری بخایێنێت.

باشترین ڕێگا بۆ یارمەتیدان دووبارەکردنەوەی وشەکان بە شێوەیەکی دروستە، بۆ ئەوەی بتوانن دەنگە دروستەکان ببیستن.

هەندێک جار، ڕەنگە ووتاردەرمانی پێویست بێت‎.